Anlægsarbejdet med Ringgaden udfordrer bilisternes tålmodighed. Der er risiko for lange køer i krydset tre uger endnu.

Annonce

Ring 1 også kaldet Ringgaden i Aarhus er en udfordring for århusianere og feriegæster at færdes på denne sommer. Onsdag middag var der ifølge P4 Østjylland en ventetid for trafikanterne på 25 minutter, der hvor Nordre Ringgade krydser Nørrebrogade/Randersvej ved universitetet.

Det er et travlt kryds, der bygge letbane igennem netop nu og de kommende tre uger. Foto: Kim Haugaard

Igen torsdag før middag var der lange kødannelser i begge retninger på Ringgaden og flere utålmodige billister brugte uden held hornet for at komme frem, registerede vi ved et besøg i krydset.

Hvad betyder dette? Vores gæt: Du må ikke dreje til højre, men kun køre ligeud i en midlertidig bane. I og med du ikke kan dreje til højre kan du heller ikke komme ud til E45 og lufthaven ad denne vej.

Kødannelserne opstår på grund af et større vejarbejde med at anlægge letbanen på Nørrebrogade og Randersvej.

I et roligt øjeblik, mens alle venter, kan man se vejbanerne malet op med en ligeudbane til højre om den orange helle samt en venstresvingsbane ned mod byen. Cyklist-afmærkningen på asfalten betyder, at cyklerne også lige skal ud i vejbanen her...

Det betyder, at der kun er ét spor farbart ligeud i begge retninger og der er begrænset mulighed for at svinge.

Trafikkaos på Ringgaden/Randersvej, hvor nogle kommer hurtigere frem end andre.

Hvis man således kommer fra Trøjborg-siden og kører mod syd kan man i krydset kun komme lige ud og svinge til venstre ned til midtbyen. Man kan derimod ikke svinge til højre op ad Randersvej.

Det er arbejdet med letbanen, der de næste tre uger giver kødannelser i krydset.

Det viser de store blå skilte over krydset, som alle er blevet ændret med påklistrede markeringer, som kan være svære at tolke midt i trafikken.

Det er tydeligt at se i krydset, at mange bilister ikke har opdaget, at hvis de vælger den venstre vognbane ryger de ind i en venstresvingsbane, og altså sidder fast, hvis de skulle have været ligeud ad Ringgaden.

Nogle vælger alligevel utålmodigt at køre lige ud i venstresvingsbanen, som vi så flere gange.

Vejarbejdet med letbanen foregår hele sommeren og i dette kryds forventes det afsluttet fredag 5. august til midnat. Altså om tre uger.

Ude på Ring 2 - Ringvejen, er der også vejarbejde i krydset og indsnævring. Også der er der begrænsede muligheder for at svinge ned ad Randersvej.

Midt i al ventetiden er det måske en lille trøst at huske på, at arbejderne er midlertidige og at det overordnede mål er at forbedre mobiliteten.

Annonce

Fakta - Når trafikken går i stå

Forenede Danske Motorejere, FDM, opfordrer til kølig køkørsel og til at undgå stress, når trafikken går i stå.

I en række gode råd til, hvad man kan gøre, når trafikken går i stå, anbefaler FDM, blandt andet at køre ind til siden eller finde en rasteplads, så man i ro og mag kan finde en nødløsning:

»Ring og sig, at mødet må flyttes, eller find en kammerats forældre, der kan tage dit barn med hjem i den halve time, der er problemet.«

FDM tilføjer, at det alligevel er umuligt at indhente forsinkelsen ved bare at køre hurtigere, end man plejer.

Affind dig med din skæbne og find i stedet et godt radioprogram, hør lydbog, nyd stilheden, eller øv sangstemmen i ventetiden, lyder rådet fra FDM.